recursal/SuperWikiNEXT-32B huggingface dataset:
**Konštantín Bauer** (\* 24. november 1893, Slovenská Ľupča – † 28. december 1928, Košice) bol slovenský maliar.

Životopis
---------

Konštantín Bauer sa narodil 24. novembra 1893 v Slovenskej Ľupči v úradníckej rodine. Detstvo prežil v Banskej Bystrici. Ako pätnásťročný sa s rodičmi presťahoval do Košíc, kde vyštudoval strednú školu. Po absolvovaní štúdia strojného inžinierstva na technike v Budapešti v roku 1915 krátko pracoval ako inžinier v Novom Meste pod Šiatrom. V rokoch 1916 – 1918 pôsobil ako železničný inžinier v Sedmohradsku a potom ako civilný zamestnanec na Ministerstve vojny vo Viedni. Po návrate do Košíc vstúpil do služieb mesta, kde od roku 1919 až do smrti (zomrel 8. decembra na následky pľúcnej choroby) pracoval ako technický vedúci košickej mestskej elektrárne. 

Konštantín Bauer bol maliarom – samoukom. Maľbe sa venoval už počas štúdií. Krátky čas bol žiakom súkromnej maliarskej školy Elemíra Halásza-Hradila v Košiciach. Maliarskej tvorbe sa venoval popri zamestnaní. Debutoval na prelome rokov 1915 a 1916 ako hosť na výstave deviatich košických maliarov v priestoroch vyššieho gymnázia premonštrátov v Košiciach. V roku 1919 sa zúčastnil na výstave Košickí výtvarní umelci vo Východoslovenskom múzeu. S Josefem Jamborem moravským maliarom, Švabinského žiakom, vystavoval Konštantín Bauer v roku 1921 v košickom múzeu. V roku 1923 sa zúčastnil ďalšej výstavy košických výtvarných umelcov usporiadanej Východoslovenským múzeom. V Salóne Rembrandt vystavoval v roku 1925 spolu s ďalšími štyrmi košickými výtvarníkmi. V roku 1927 pripravilo Východoslovenské múzeum výstavu súborného diela Konštantína Bauera. Po úspechu tejto výstavy chystal Konštantín Bauer na jar 1929 výstavu v Budapešti, avšak predčasná smrť mu jeho plány zmarila. Od 7. - 28. apríla 1929 pripravilo Východoslovenské múzeum posmrtnú výstavu Bauerovho diela, ktorú následne v decembri pod názvom *"Umelecká pozostalosť Konštantína Bauera"* preniesli do Čierneho orla v Prešove.

Literatúra
----------

* *Slovenský biografický slovník*

Iné projekty
------------

Commons
* Spolupracuj na Commons Commons ponúka multimediálne súbory na tému **Konštantín Bauer**

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.
* Diela autora v katalógu Web umenia Slovenskej národnej galérie
* Diela autora v zbierke Galérie Art Invest Group

Zdroje
------

* *Bauer Konštantín 1893 – 1928.* Galéria Júliusa Jakobyho v Košiciach, 1994. (katalóg)

Autoritné údaje: * abART: 26860
* GND: 1059792524
* NK ČR: mzk20191036676
* SNK: 156763
* VIAF: 311194430
* Web umenia: 550
O bytostiach pozri *Anjel).*

***Anjeli*** je druhý celovečerný film režiséra Róberta Švedu. Film mal premiéru 3. mája 2012. Je volným pokračovaním Švedovho debutu *Démoni*.

Zachytáva príbeh divadelníka Michala (Peter Babjak), ktorý sa so svojím partnerom Rafaelom (Jozef Zetyák) odsťahuje na chatu. Má zámer písať spomienky kým nepodľahne nevyliečiteľnej chorobe. Na chate sa však objaví charizmatický cudzinec, ktorý sa o Michala zaujíma.

Produkcia
---------

Robert Šveda mal s Dianou Kacarovou rozpracovaný scenár filmu *Čubírková – Former People*, na ktorý sa však nepodarilo získať dostatočné finančné prostriedky. Keďže mal pripravený štáb, Šveda začal premýšľať o novom projekte, niečom čo by bolo „možno trochu punkové, hlavne low budget". Vrátil sa k staršiemu námetu z ktorého vznikol film Anjeli. Točenie trvalo dvanásť dní (približne tretinu bežnej dĺžky). Natáčalo sa v chatách, kde prebiehala výroba a štáb aj býval. Okrem Andreja Dúbravského boli do filmu obsadení profesionálni herci. Trailer filmu bol zverejnený v marci 2012.

Prezentácie a reakcie
---------------------

Podľa Filmového festivalu inakosti dielo „*patrí k prvým (česko)slovenským celovečerným filmom, ktoré homosexualitu zobrazujú bez zbytočného pátosu, je súčasťou príbehu bez toho, aby bola jeho primárnou témou*". Film bol zaradený do programu festivalu aj do premietania v Košiciach. Bol tiež uvedený na Medzinárodnom filmovom festivale Bratislava v roku 2012.

Referencie
----------

1. 1 2  KÚDELOVÁ, Kristína. *Anjeli, nezvyčajne romantickí* [online]. Petit Press, 04.05.2012, [cit. 2013-02-26]. Dostupné online.
2. 1 2 3 4   *Anjeli (Presskit)* [online]. [Cit. 2013-03-03]. Dostupné online. [nefunkčný odkaz]
3. ↑   *V kinách je nový slovenský film ANJELI* [online]. 02.05.2012, [cit. 2013-03-03]. Dostupné online.
4. 1 2  BERNÁT, Daniel. *Tvorcovia slovenskej drámy Anjeli zverejnili trailer k filmu* [online]. webnoviny.sk, 26.03.2012, [cit. 2013-03-03]. Dostupné online.
5. 1 2   *Filmový festival inakosti – Košice, Tabačka Kulturfabrik* [online]. Petit Press, 04.05.2012, [cit. 2013-02-26]. Dostupné online. Archivované 2013-04-24 z originálu.
6. ↑   *Anjeli* [online]. Bratislava: Medzinárodný filmový festival Bratislava, [cit. 2013-02-26]. Dostupné online. [nefunkčný odkaz]

Externé odkazy
--------------

* Oficiálna stránka filmu Archivované 2013-02-08 na Wayback Machine
* Fotografie a trailer filmu
**Cyprián Majerník** (\* 24. november 1909, Veľké Kostoľany – † 4. júl 1945, Praha) bol slovenský maliar pôsobiaci v Prahe, predstaviteľ Generácie 1909.

Rodina
------

* otec Michal Majerník
* matka Jana rod. Chnápko

Život a tvorba
--------------

V jeho osude a v jeho dielach sa odzrkadľuje údel doby, kultúrnopolitické dianie, hospodárska kríza, či tábory smrti, vplývajú na tvorivé výsledky maliara. Hlavnými hrdinami diel sa stali utečenci, vyhnanci, jazdci-osloboditelia. 

V roku 1940 usporiadal v Alšovej sieni Umeleckej besedy druhú samostatnú výstavu, poslednú za svojho života. Najdôležitejším obrazom, ktorý hovorí o svedectve Majerníkovej generácie je obraz *Hliadka*.

Napriek tomu, že Majerník zasadil korene v Čechách, neprerušil kontakt so Slovenskom. V apríli 1941 prišiel na Slovensko za rodičmi a umeleckými druhmi. Vyhľadávala ho tlač a koncom roku 1942 získal verejné uznanie – výročnú cenu Umeleckej besedy za obraz *Jazdci*. 

V roku 1943 opäť cestoval na Slovensko a jeho prítomnosť utužila kultúrnopolitickú spoluprácu medzi dvoma vetvami Generácie 1909, bratislavskou a pražskou.

Ku koncu vojny sa jeho stav veľmi zhoršil. Často podliehal depresiám. Po oslobodení Československa dostal osvedčenie z výtvarného odboru Umeleckej besedy o politickej spoľahlivosti. 

Roku 1945 sa oženil so svojou dlhoročnou družkou, žiadal o byt, vlastne všetko čo by mohlo nasvedčovať záujmu o život. Toho istého roku spáchal samovraždu skokom z okna bytu. Jeho pohreb sa stal manifestom družby Slovenska a Česka.

Samostatné výstavy
------------------

* 1989 - *Cyprian Majerník: Výber z celozivotného diela*, Trnava, Galéria Jána Koniarka
* 2009 - *Cyprián Majerník*, Bratislava, Galéria mesta Bratislavy
* 2010 - *Cyprián Majerník*, Liptovská galéria Petra Michala Bohúňa, Liptovsky Mikuláš

Kolektívne výstavy (výber)
--------------------------

* 1946 - *Trente ans de peinture Tchécoslovaque*, Musée National de l'Orangerie Paris (FR)
* 1957 - *IV Bienal Do Museu De Arte Moderna De São Paulo*, São Paulo (BR)

Galéria
-------

* Cyprian MajernikCyprian Majernik
* Litografia Don Quijote od Cypriána MajerníkaLitografia Don Quijote od Cypriána Majerníka
* Don Quijote 1940Don Quijote 1940
* Don Quijote 1942Don Quijote 1942

Iné projekty
------------

Commons
* Spolupracuj na Commons Commons ponúka multimediálne súbory na tému **Cyprián Majerník**

Externé odkazy
--------------

* Záznam o narodení a krste v matrike
* Tvorba Cypriána Majerníka na stránke webumenia.sk
* Artfacts.net
* Diela autora v kolekcii diel Galérie Art Invest Group

Zdroj
-----

PETERAJOVÁ,Ľudmila: *Cyprián Majerník.* Bratislava: Tatran, 1981. 224 s. TS09. 61-216-81

Autoritné údaje: * abART: 2709
* GND: 13039291X
* ISNI: 0000000066864347
* LCCN: n82089375
* NK ČR: mzk2004252117
* SNK: 161431
* ULAN: 500019498
* VIAF: 25710523
* Web umenia: 6151
* WorldCat: lccn-n82089375
**Kochanovský potok** je potok v hornom Šariši, v juhovýchodnej časti okresu Bardejov. Je to pravostranný prítok Černošiny, meria 1,9 km a je tokom VII. rádu.

Prameň
------

Tečie v Ondavskej vrchovine, v podcelku Kurimská brázda, kde pramení na juhovýchodnom úpätí Rovienok (547,0 m n. m.) a východne od lokality Železné vráta, v nadmorskej výške približne 310 m n. m.

Opis toku
---------

Od prameňa tečie východným smerom do obce Kochanovce, pričom preteká intravilánom obce a zľava priberá prítok vznikajúci severozápadne nad obcou. Následne sa stáča juhovýchodným smerom, sprava priberá prítok prameniaci severne od osady Dúbie, oblúkom sa stáča na severovýchod a koryto sa ešte nevýrazne esovito stáča. Východne od Kochanoviec, na južnom úpätí Chovanca (267 m n. m.), sa v nadmorskej výške cca 209 m n. m. vlieva do Černošiny.

  


| * z
* d
* u
Vodné toky v povodí Černošiny |
| --- |
| *Černošina* → *Topľa* → *Ondava* → *Bodrog* → *Tisa* → *Dunaj* |
| 
* **Černošina**
* Kochanovský potok
* Michalová
* Oľšavčanka
* Podlazský potok
* Porúbka

 |
**Štefan Veis** (\* 5. december 1923, Ilija – † 22. apríl 1981, Bratislava) bol slovenský fyzik.

Životopis
---------

Narodil sa v Iliji. Po maturite na Štátnom slovenskom gymnáziu v Banskej Štiavnici študoval matematiku a fyziku na Prírodovedeckej fakulte Slovenskej univerzity v Bratislave. 

Po absolvovaní ( 1949) sa stal asistentom prof. Viléma Kunzla na vtedajšom Fyzikálnom ústave Slovenskej univerzity, ktorý bol zárodkom fyzikálneho výskumu na Slovensku. Tu sa zaoberal hlavne vákuovou fyzikou a v roku 1952 získal doktorát z fyziky (RNDr.) za prácu Transformátorový olej ako čerpací prostriedok do vysokovákuových vývev. Od r. 1958 začal na PFUK ako jedinom pracovisku na Slovensku rozvíjať fyziku plazmy. Vo svojich prácach z tejto oblasti spresnil Sahovu rovnicu pre jednonásobne ionizované atómy, ako aj pre dvojteplotnú čiastočne ionizovanú plazmu. Vypočítal tiež mernú elektrickú vodivosť viacerých plynov v širokom intervale tlakov. Jeho výsledky prispeli k výskumu magnetohydrodynamických generátorov elektrickej energie. V tomto období sa podieľal na založení seminára z fyziky plazmy. Od roku 1975 sa intenzívne venoval elementárnym procesom v nízkoteplotnej plazme so zameraním na plazmochémiu a plazmové technológie. Na základe habilitačnej práce Teória odporového manometra bol v r. 1961 vymenovaný za docenta. V tom istom roku 1961 sa stal vedúcim novovytvorenej Katedry experimentálnej fyziky PFUK a viedol ju až do r. 1976, keď ho z tejto funkcie neprávom odvolali. V roku 1966 bol vymenovaný za mimoriadneho profesora experimentálnej fyziky. V šesťdesiatych rokoch bol prodekanom PFUK a pracoval tiež v najrozmanitejších odborných a skúšobných komisiách, radách a výboroch. V týchto funkciách venoval veľa úsilia nielen rozvoju fyziky, ale aj výstavbe nového areálu Prírodovedeckej fakulty v Mlynskej doline. K rozvoju fyziky plazmy i ostatných fyzikálnych odvetví prispel aj ako člen redakčnej rady časopisu Czechoslovak Journal of Physics. 

Uverejnil vyše 70 prác, napísal monografiu i učebnicu, založil vedeckú školu z fyziky plazmy na Slovensku a významným spôsobom sa podieľal na výchove niekoľkých generácií fyzikov (vyškolil 17 ašpirantov). V novembri 1980 mu Vedecká rada UK udelila vedeckú hodnosť doktora matematicko-fyzikálnych vied. 

Zomrel 22. apríla 1981 v Bratislave.

Externé odkazy
--------------

* Matematický ústav SAV – zdroj, z ktorého pôvodne čerpal tento článok. Vzhľadom na to, že tento zdroj ešte nemá vyriešené autorské práva podľa licencie CC-BY-SA 3.0, nie je zatiaľ vhodné preberať články označené touto šablónou.

Autoritné údaje: * ISNI: 0000000055437278
* NK ČR: jn19990210644
* SNK: 156776
* VIAF: 28192264
**Letecké nešťastie v Okęcie v roku 1980** sa stalo 14. marca 1980 neďaleko varšavského letiska Okęcie (dnes letisko Fryderyka Chopina). Lietadlo poľskej leteckej spoločnosti LOT typu Iliušin IL-62 (registrácia SP-LAA) *"Mikuláš Kopernik"* havarovalo v okolí letiska Okęcie o 11:14:35 hod. Zahynulo 77 pasažierov a 10 členov posádky. Medzi inými 22-členná skupina amatérskych reprezentantov USA v boxe, Anna Jantar – známa poľská speváčka a Alan Parkhurst Merriam – americký antropológ a etnomuzikológ.

Lietadlo
--------

Lietadlo s imatrikulačnou značkou SP-LAA *"Mikuláš Kopernik"* bolo štvormotorové prúdové dopravné lietadlo pre dlhé trate sovietskej výroby, Iliušin IL-62. IL-62 imatrikulačnej značky SP-LAA bolo prvé lietadlo tohto typu vo flotile spoločnosti LOT. K LOT-u bol dodaný v roku 1970. Ako všetky ostatné zakúpené Iliušiny IL-62 spoločnosti LOT, bolo aj toto lietadlo pomenované po slávnej poľskej historickej osobnosti, v tomto prípade to bol Mikuláš Kopernik.

Iné projekty
------------

Commons
* Spolupracuj na Commons Commons ponúka multimediálne súbory na tému **Letecké nešťastie v Okęcie v roku 1980**

Externé odkazy
--------------

* Úryvok knihy "Cześć, giniemy!" Jaroslava Reszku
* Obrázok lietadla Il-62 *Mikołaj Kopernik*


|  |  |
| --- | --- |
| Portal | Letecký portál |
Súradnice: Hviezdna mapa 03h 19m 48s; 41° 30′ 42″

**NGC 1275** je galaxia v súhvezdí Perzeus, ktorú objavil nemecký astronóm Heinrich Louis d’Arrest 14. februára 1863. Jej zdanlivá hviezdna veľkosť je 11,7. Je známa ako seyfertova galaxia a podľa nej sa nazýva celá skupina aktívnych galaxií podobných kvazarom. Býva označovaná aj ako 3C 84 alebo Abell 426 a je totožná s rádiovým zdrojom Perseus A. Je dominantnou galaxiou Kopy galaxií v Perzeovi.

NGC 1275
Objavil ju americký astronóm Carl Keenan Seyfert v roku 1943. Galaxia je mohutným zdrojom rádiového a röntgenového žiarenia ako Perseus X-1 alebo 3U 0316+41. Jej jadro je veľmi aktívne. Nachádza sa v ňom pravdepodobne superhmotná čierna diera, ktorá tvorí zdroj jeho činnosti. Centrálnu oblasť obklopuje obrovský mrak s priemerom rádovo stoviek až tisícok svetelných rokov. Dochádza v ňom k erupciám, pri ktorej jadro galaxie vyvrhuje obrovské mraky plynu s hmotnosťou až stoviek hmotností Slnka a rýchlosťou až 5000 km/s. Chumáčová štruktúra mraku svedčí o prerušovanom vyvrhovaní plynov z jadra. 
NGC 1275 vlastne predstavuje zrážku dvoch galaxií. Disk prašnej špirálovej galaxie pretína veľkú eliptickú galaxiu. Pod vplyvom slapových síl vzniká v mieste zrážky množstvo nových hviezd. 
Seyfertove galaxie majú všetky veľmi jasné jadro žiariace prevažne v infračervenom spektre a nie príliš výrazné ramená. Dnes ich poznáme asi 200 a prvú z nich (NGC 1068) objavil ešte v roku 1908 E. Fatt, dôkladne sa však nimi začal zaoberať až Carl Seyfert. Seyfertove galaxie tvoria asi 1 až 2 % zo špirálových galaxií rovnakej svietivosti. Zdrojom ich energie je gravitačná sila obrej čiernej diery v ich jadrách. Predpokladá sa, že veľké špirálové galaxie (vrátane Galaxie) strávia približne desatinu svojho života v aktívnom, „seyfertovskom" období. Sayfertove galaxie sa delia na dve skupiny: Seyfertove galaxie 1 a 2.

  

*… | NGC 1274 | **NGC 1275** | NGC 1276 | …*

Pozri aj
--------

* Zoznam NGC objektov

| * z
* d
* u
Objekty Caldwellovho katalógu |
| --- |
| Zoznam | 
* C1
* C2
* C3
* C4
* C5
* C6
* C7
* C8
* C9
* C10
* C11
* C12
* C13
* C14
* C15
* C16
* C17
* C18
* C19
* C20
* C21
* C22
* C23
* C24
* C25
* C26
* C27
* C28
* C29
* C30
* C31
* C32
* C33
* C34
* C35
* C36
* C37
* C38
* C39
* C40
* C41
* C42
* C43
* C44
* C45
* C46
* C47
* C48
* C49
* C50
* C51
* C52
* C53
* C54
* C55
* C56
* C57
* C58
* C59
* C60
* C61
* C62
* C63
* C64
* C65
* C66
* C67
* C68
* C69
* C70
* C71
* C72
* C73
* C74
* C75
* C76
* C77
* C78
* C79
* C80
* C81
* C82
* C83
* C84
* C85
* C86
* C87
* C88
* C89
* C90
* C91
* C92
* C93
* C94
* C95
* C96
* C97
* C98
* C99
* C100
* C101
* C102
* C103
* C104
* C105
* C106
* C107
* C108
* C109

 |
| Pozri tiež | 
* Messierov katalóg
* Nový všeobecný katalóg
* Index Catalogue

 |
| 
* Caldwellov katalóg
* Galaxia
* Hmlovina
* Hviezdokopa
* Súhvezdie

 |
**Jozef Teodor Mousson** (\* 15. december 1887, Hőgyész, Uhorsko - † 6. november 1946, Trenčín) bol impresionistický maliar pôsobiaci na východnom Slovensku. Pochádzal z pomaďarčenej rodiny francúzskeho pôvodu.

Životopis
---------

Jozef Teodor Mousson sa narodil 15. decembra 1887 v Hőgyész v rodine učiteľa Júliusa Moussona a jeho manželky Jozefíny Pichler. Medzi rokmi 1905 až 1909 študoval Mousson na Vysokej škole výtvarných umení v Budapešti. V roku 1911 sa presťahoval do Michaloviec, kde pôsobil do roku 1919 ako učiteľ. Od roku 1919 sa Mousson profesionálne venoval maliarstvu. V roku 1942 ho postihlo vážne ochorenie, pri ktorom došlo ku krvácaniu do mozgu a Moussonovi celá ľavá časť jeho tela ochrnula. V roku 1946 sa pre jeho zlý fyzický a psychický stav sťahuje do Bratislavy a následne k svojmu synovi do Trenčína, kde aj umrel.

Tvorba
------

Moussonovou špecifickou črtou bola žánrová maľba, teplé farby, svetlo, leto. Preslávil sa predovšetkým svojimi juho-zemplínskymi motívmi z mestských trhov a dedín z okolia Michaloviec. Preto mu patrí prívlastok „maliar zemplínskeho slnka a ľudu". Neskôr sa v Michalovciach založila aj základná škola ktorá bola pomenovaná po Moussonovi.

### Najznámejšie diela

* 1910 - Trh v Michalovciach
* 1915 - Námestie v Michalovciach s povozmi
* 1917 - Ulica v zime
* 1917 - Novembrový trh
* 1922 - Na trhu v zime
* 1925 - Na trhu pred kostolom.

Zdroje
------

1. ↑  Mousson, Teodor Jozef. In: Pyramída

* Jozef Teodor Mousson

Externé odkazy
--------------

* Záznam o narodení a krste v matrike - farnosť Hőgyész; záznam číslo 135; pokrstený ako Theodorus Josephus Mussong

Autoritné údaje: * abART: 3666
* GND: 1163773123
* NK ČR: xx0076751
* SNK: 164087
* VIAF: 85803399
* Web umenia: 6933
Imme R 100, Nemecko, 1948/1949
**Motocykel** alebo hovorovo **motorka** je dvojkolesový bezkoľajový dopravný prostriedok poháňaný motorom na dopravu jednej alebo dvoch za sebou sediacich osôb s motorom s obsahom viac ako 50 cm³. Kolesá sú umiestnené za sebou a pohonná jednotka (motor a prevodovka) najčastejšie medzi nimi. Vodič sedí na motocykli obkročmo a smer určuje riadidlami.čooooo

Motocykel je na svete veľmi obľúbený dopravný prostriedok, ktorému sa teší široké vekové zastúpenie.69

Časti
-----

* hnací a prevodový mechanizmus
* rám
* kolesá
* sedlo
* príslušenstvo

Delenia
-------

Меdzinárodné triedy podľa obsahu: 125, 175, 250, 350, 500, 600, 750 a 1000 cm³

Delenie podľa obsahu a hmotnosti:

* veľmi ľahké (do obsahu 100 cm³)
* ľahké (do obsahu 200 cm³)
* ťažké (do obsahu 500 cm³)
* iné (ostatné)

Delenie podľa spôsobu použitia:

* cestný motocykel
* športový motocykel
* pretekársky motocykel
* rekordný motocykel

Keďže svojho času niektoré motocykle pretekárov boli príliš moderné, zaviedla FIM ich rozdelenie do troch skupín:

* športové motocykle: sériovo vyrábané viac-menej štandardné cestovné motocykle, homologované vo FIM, nanajvýš s nepatrnými úpravami
* typ F1: štandardné pretekárske stroje, homologované vo FIM, s nezmenou konštrukciou a vybavením
* typ G.P.: špeciálne modely, ktoré musia dodržať len základné obmedzenia (zákaz zvláštnych palív, zákaz prepĺňania, úplná kapotáž)

Opis
----

Stroj sa dobre ovláda aj pri šmyklavom teréne a bočnom vetre, ak je stroj sklonený. Kolesá sú dobre odpružené. Prevodovky sú dvoj- až sedemstupňové, niekedy automatické, a sú buď v bloku s motorom alebo zriedkavo oddelené. Zadné koleso poháňa buď reťaz, remeň alebo hriadeľ. Spojka sa neovláda(automat) alebo sa ovláda pákou na riadidlách a pákou na ľavej nohe(manuál).

Na dopravu ľudí alebo batožín sa k jednostopovému motocyklu niekedy pripája sidecar (postranné vozidlo), čím vzniká dvojstopové vozidlo. Trojstopové vozidlo vznikne pripojením rámu so zadnou nápravou alebo prednej nápravy s riadením (na obidve kolesá): 

* ak je zadná náprava pripojená neoodeliteľne, vozidlo sa nazýva ťahaná trojkolka.
* ak je zadná náprava pripojená oddeliteľne, vozidlo sa nazýva rikša.

Existujú aj kombinácie motocyklov a skútrov, ktoré majú spravidla vpredu dve kolesá a zadné koleso zvojené, alebo majú vpredu jedno koleso a vzadu dve alebo inú kombináciu. Tak vzniknú aj štvorstopové vozidlá.

Existujú aj špeciálne vozidlá pre invalidov.

Dejiny
------

Prvý parný motocykel vyrobili okolo roku 1869. Prvý motocykel poháňaný benzínom vyrobili Gottlieb Daimler a Wilhelm Maybach v roku 1885. A od roku 1886 došlo k zrýchlenému vývoju motocyklov na celom svete.

Od začiatku 20. storočia sa usporadúvajú motocyklové preteky. V roku 1949 bolo zakázané používanie špeciálnych palív a roku 1958 aerodynamický tvar kapotáží.

Pozri aj
--------

* skúter
* moped
* motorový bicykel
* bicykel s pomocným motorom

Iné projekty
------------

Commons
* Spolupracuj na Commons Commons ponúka multimediálne súbory na tému **motocykle**.

Externé odkazy
--------------

* Motocykel Hry Archivované 2013-11-12 na Wayback Machine
**Vladimír Oravský** (\* 22. január 1947, Rožňava) je švédsky spisovateľ, dramatik, filmový a divadelný režisér slovenského pôvodu.

Divadelná hra *AAAHR!!!*, ktorú Oravský napísal spolu s Kurtom Petrom Larsenom bola v roku 2006 odmenená na svetovom kongrese v Manile od International Playwrights’ Forum  a *International Association of Theatre for Children and Young People* ako najlepšia hra pre deti.

Oravského hra *Denník Zlaty Ibrahimovičovej* (*Zlata Ibrahimovics dagbok*), ktorú napísal spolu s Danielom Malménom bola jednou z víťazov v súťaži organizovanej Dramaten Elverket, švédskym kráľovským dramatickým divadlom.

Oravský napísal viac ako 30 kníh a približne rovnaký počet divadelných hier a filmových scenárov.

Vo filme *Mladé roky Erika Nietzscheho* (*Erik Nietzsche – de unge år*, scenár Lars von Trier, réžia Jacob Thuesen), hrá David Dencik rebela Želka, ktorý má predstavovať Vladimíra Oravského.

Referencie
----------

1. ↑   *Archivovaná kópia* [online]. [Cit. 2007-11-27]. Dostupné online. Archivované 2008-03-26 z originálu. , The International Theatre Institute

Iné projekty
------------

Commons
* Spolupracuj na Commons Commons ponúka multimediálne súbory na tému **Vladimír Oravský**

Externé odkazy
--------------

* Kdo mě okradl o mého bratra? O nás, co jsme opustili Československo
* Zoznam kníh Vladimíra Oravského vo Švédsku (po švédsky)
* International Playwrights’ Forum Archivované 2008-03-26 na Wayback Machine

Autoritné údaje: * GND: 138183716
* ISNI: 0000000109751626
* LCCN: n78035528
* NK ČR: jx20100607010
* VIAF: 56597910
* WorldCat: lccn-n78035528
***The Ark's Anniversary*** (vyšlo v češtine ako *Výročí archy*) je kniha britského autora, ochrancu prírody a zakladateľa jerseyskej zoologickej záhrady Geralda Durrella. Dielo patrí do žánru non-fiction. Je to rozprávanie, v ktorom sa starostlivosť o ohrozené druhy živočíšnej ríše prelína s príbehmi o ľuďoch, ktorí rôznym spôsobom zasiahli do procesu ich zachraňovania. Predslov ku knihe napísala členka kráľovskej rodiny princezná Anna. 

Autor opisuje svoje stretnutia s dôležitými sponzormi s humorom, niekedy aj nepríjemne pravdivo pre protagonistov, na konci vždy so šikovne zaoblenou pointou daného príbehu. V jeho rozprávaní sa objavujú veľké mená, napríklad kráľovská princezná Anna - patrónka nadácie *Jersey Wildlife Preservation Trust*, herec David Niven, herec James Stewart, monacká kňažná Gracia Patricia a rodina Rockefellerových. 

V rozprávaní sa stretneme aj s rodinnými príslušníkmi Geralda Durrella. Úsmevnú historku s Durrellovou mamou a párikom šimpanzov, ktorí utiekli z klietky, aby si dali u nej čaj o piatej, či úprimne vykreslený postup ako sa druhýkrát oženil s Lee McGeorgeovou možno počítať k najpríjemnejším miestam knihy. 

Knihu napísal autor so zámerom spropagovať svoju činnosť a získať peniaze z jej predaja na udržanie zoo a nadácie *Jersey Wildlife Preservation Trust*.

Zdroj
-----

* Gerald Durrell: Výročí archy, BB art, rok 1996, česky, preložil Gerik Císař, strán 173, 1. vydanie, ISBN 80-86070-04-2
**O obrátení Bavorov a Korutáncov** (iné názvy: **O obrátení Bavorov a Korutáncov na vieru, Spis o obrátení Bavorov a Korutáncov, Obrátenie Bavorov a Korutáncov**; po latinsky **Conversio Bagoariorum et Carantanorum, Libellus de conversione Bagoariorum et Carantanorum, De conversione Bagoariorum et Carantanorum libellus**; skrátene **Konverzia, Conversio**) je franská kronika z 9. storočia v ktorej bližšie neznámy soľnohradský kňaz opisuje misionárske aktivity Soľnohradského arcibiskupstva v Karantánii, Panónii a Nitriansku od obdobia biskupa Ruperta na začiatku 8. storočia (t. j. okolo roku 700) po rok 870.

Rok vzniku
----------

Napísaná bola v roku 871, alebo niekedy v rokoch 871 – 872 (podľa Kroniky Slovenska na začiatku 80. rokov 9. storočia).

Ako argument pre rok 871 sa o. i. uvádza, že autor Conversio napísal *podľa datovania v závere svojho diela 75 rokov po pridelení panónskeho územia k Salzburskej diecéze: 796 + 75 = 871*.

Účel
----

Vznikla asi v Salzburgu ako obranný spis, ktorý mal dokázať nárok salzburgského arcibiskupa Adalwina na prinavrátenie územia Panónie do jeho jurisdikcie, potom ako bola Panónia okolo roku 870 pridelená Metodovi. Zároveň je myslená ako útok proti celej byzantskej misijnej činnosti a proti slovanskej liturgii.

Časti
-----

Má tieto časti:

* 1. výklad o pokrstení Bavorov na pozadí životopisu sv. Ruperta (kapitoly 1 – 3)
* 2. dejiny Slovanov v Karantánii od 7. storočia až po obdobie života autora Conversia, pričom gros výkladu tvorí obdobie kniežaťa Pribinu, Koceľa a Metoda (kapitoly 3 – 13)

Význam pre historiografiu
-------------------------

Je významným zdrojom na dejiny celého východoalpského priestoru.

Zo slovenských dejín je významným zdrojom informácií o Pribinovi a Koceľovi. Predstavuje jediný súdobý doklad o postavení kostola v Nitre. Informuje aj o vzniku Veľkej Moravy spojením Moravského a Nitrianskeho kniežatstva vyhnaním Pribinu Mojmírom z Nitry.

Text online
-----------

* latinský originál celého textu
* slovenské preklady:
	+ starší preklad (časť)
	+ novší preklad

Referencie
----------

1. ↑  KOVÁČ, Dušan, et al. *Kronika Slovenska: od najstarších čias do konca 19. storočia*. Bratislava : Fortuna Print, 1998. ISBN 80-7153-174-X. S. 97.
2. ↑  STEINHÜBEL, Ján. *Nitrianske kniežatstvo: počiatky stredovekého Slovenska: rozprávanie o dejinách nášho územia a okolitých krajín od sťahovania národov do začiatku 12. storočia*. 1. vyd. Bratislava : Veda, 2004. ISBN 80-224-0812-3. S. 399.

Zdroje
------

* Repertorium "Geschichtsquellen des deutschen Mittelalters" (so zoznamom ďalších akademických zdrojov)
* Conversio Bagoariorum et Carantanorum. In: NOVOTNÝ, Bohuslav, et al. *Encyklopédia archeológie*. 1. vyd. Bratislava : Obzor, 1986. 1032 s. S. 160.

Ďalšia literatúra
-----------------

* 50. OBRÁTENIE BAVOROV A KORUTÁNCOV. In: KUZMÍK, Jozef. *Slovník starovekých a stredovekých autorov, prameňov a knižných skriptorov so slovenskými vzťahmi*. Vyd. 1. Martin : Matica slovenská, 1983. 608 s. (Dokumentácia.) S. 92 – 98.
**Rádio Slovakia International** je okruh RTVS vysielajúci o Slovensku do zahraničia a pre zahraničných Slovákov do celého sveta. Vysiela v 6 jazykových verziách: po anglicky, nemecky, francúzsky, rusky, španielsky a slovensky.

Každá jazyková redakcia pripravuje denne polhodinový blok vo svojom jazyku, ktoré sa striedavo vysielajú nasledovne:

* slovensky do:
	+ celého sveta
* anglicky do:
	+ Severnej Ameriky
	+ Južnej Ameriky
	+ Západnej Európy
	+ Austrálie
* nemecky do:
	+ Západnej Európy
* francúzsky do:
	+ Západnej Európy
	+ Južnej Ameriky
	+ Severnej Ameriky
* španielsky do:
	+ Západnej Európy
	+ Južnej Ameriky
* rusky do:
	+ Východnej Európy
	+ Ázie

Rádio Slovakia International vysiela v rôznych časoch (UTC) prostredníctvom krátkych vĺn (KV), DAB, a cez satelit a internet. Stanica má po zmenách v januári 2007 bývalú zvučku Rádia Slovensko - na motív hymnickej piesne „Kto za pravdu horí".

Prvýkrát odznela relácia Zahraničného vysielania vtedajšieho Slovenského rozhlasu 4. januára 1993. Bola v slovenskom jazyku. Iba v slovenčine sa vysielalo až do 23. marca 1993, kedy sa začali relácie zahraničného vysielania vysielať aj po anglicky, rusky, nemecky a francúzsky. V roku 2003 sa pridala aj španielčina. V roku 2006 sa pre nedostatok financií prestalo vysielať na krátkych vlnách, vysielanie bolo len na internete a satelite. 29. októbra 2006 sa opäť začalo vysielať aj v pásme krátkych vĺn, ale 1. januára 2011 bolo vysielanie na krátkych vlnách opäť zrušené. Rádio je zaradené aj v 3. (verejnoprávnom) multiplexe DVB-T a od roku 2016 vysiela aj v multiplexe digitálneho rozhlasu.

Vysielače
---------

| **Vysielač** | **Frekvencia (MHz)** | **Výkon ERP (kW)** | **Čas** | **Striedanie s** |
| --- | --- | --- | --- | --- |
| Bratislava - Mýtna 1 | 098,9 | 0,20 | 18:00–6:00 h. | Rádio Patria |
| Dunajská Streda - mesto | 091,4 | 0,10 | 18:00–6:00 h. | Rádio Patria |
| Senec - mesto | 102,4 | 0,10 | 18:00–6:00 h. | Rádio Patria |

Referencie
----------

1. ↑   *Radio Slowakei International feiert 30-jähriges Bestehen* [online]. rtvs.sk, [cit. 2023-03-25]. Dostupné online. (po nemecky)

Externé odkazy
--------------

* 

| * z
* d
* u
Rozhlasové stanice RTVS |
| --- |
| FM stanice | 
* ▉ Rádio Slovensko
* ▉ Rádio FM
* ▉ Rádio Devín
* ▉ Rádio Regina
* ▉ Rádio Patria
* ▉ Rádio Slovakia International (RSI)

 |
| AM stanice | 
* ▉ Rádio Patria

 |
| Digitálne stanice | 
* ▉ Rádio Klasika/Pyramída
* ▉ Rádio Litera
* ▉ Rádio Junior

 |
**Travis Landon Barker** (\* 14. november, 1975) je americký bubeník, ktorého meno sa preslávilo vďaka kapele Blink-182 v ktorej hral na bicie. Momentálne je bubeníkom v kapele Blink 182 a taktiež hral pre projekty Box Car Racer, +44, Transplants a Expensive Taste.

V roku 1996, Barker hral bicie pre kapelu The Aquabets. Nahral s nimi jeden album - The Fury of the Aquabats!, v roku 1997. Jeho kariera odštarotvala, keď sa pridal do pop punkovej kapely Blink-182 v roku 1998. Barker sa preslávil svojím účesom a jeho tendenciou vystupovať bez trička, čím odhaľoval jeho tetovania. Barker sa ukázal ako veľmi prispôsobivý bubeník. Vyrábal a pomáhal pri veľkom množstve hudobných projektov rôznorodých štýlov ako napríklad hip-hop, punk rock, alternatívny rock, ska, rap, pop a aj country.

Iné projekty
------------

Commons
* Spolupracuj na Commons Commons ponúka multimediálne súbory na tému **Travis Barker**

Autoritné údaje: * BnF: 150431689
* GND: 135281849
* ISNI: 0000000122478177
* LCCN: no2008137410
* NK ČR: xx0134427
* VIAF: 87582378
* WorldCat: lccn-no2008137410
Nemecký maľovaný rukopis od Jána z Turca
**Ján z Turca** (nem. **Johannes de Thurocz**; súdobé písanie **…de Thwrocz**; maď. **Thuróczy János**) (\* 1435, Pýr, dnes časť obce Hontianske Tesáre, Uhorsko – † medzi 1488 a 1490) bol kronikár a historik pravdepodobne slovenského pôvodu.

Životopis
---------

Jeho rodina pochádzala z Turca. V rokoch 1467 – 1475 bol notárom krajinského sudcu, potom notárom hodnoverného miesta v Šahách, v rokoch 1476 – 1488 bol hlavným notárom krajinského sudcu na kráľovskom dvore.

Tvorba
------

Jeho *Uhorská kronika* je vrcholom dobovej kronikárskej tvorby. V diele opisuje dejiny Uhorska od príchodu Maďarov do podunajskej oblasti až po obdobie vlády Mateja Korvína, pričom čerpá zo starších kroník (napr. *Kronika Jána zo Šarišských Sokoloviec*), diel talianskych humanistov a dobovej korešpondencie a listín. Nejde však o suché podanie faktov, ale výklad dejín sa prelína s anekdotami, povesťami a prirovnaniami. V jeho kronike je tiež prvý raz doložené pomenovanie „Slovák" v tvare s koncovkou obsahujúcou dnešné -a-.

Dielo
-----

* 1488 – *Uhorská kronika*
* Originálny latinský text v kronike Archivované 2007-08-11 na Archive.today

Referencie
----------

1. ↑  JÁN THUROCIUS. In: KUZMÍK, Jozef. *Slovník starovekých a stredovekých autorov, prameňov a knižných skriptorov so slovenskými vzťahmi*. Martin : Matica slovenská, 1983. 608 s. S. 387.
2. ↑  SOPKO, Ján. *Kronika Jána z Turca*. preklad. vyd. Bratislava : Perfekt a.s. 2014. ISBN 978-80-8046-692-3. S. 590, s.544.

Iné projekty
------------

Commons
* Spolupracuj na Commons Commons ponúka multimediálne súbory na tému **Ján z Turca**

Autoritné údaje: * BnF: 12082695r
* GND: 100950531
* LCCN: n80161661
* NK ČR: ola2002161385
* PIM: PIM98955
* VIAF: 100175362
* WorldCat: lccn-n80161661
**Rudolf Mock** (\* 28. december 1943, Bratislava – † 22. august 1996, Modrý Kameň) bol slovenský geológ, paleontológ, vysokoškolský pedagóg a horolezec.

Životopis
---------

Študoval na gymnáziu v Bratislave, ktoré ukončil maturitou v roku 1961. Následne pokračoval v štúdiu na Prírodovedeckej fakulte Univerzity Komenského. Už ako univerzitný študent bol členom československého horolezeckého reprezentačného družstva. Po skončení vysokoškolského štúdia v roku 1966 nastúpil na Katedru geológie a paleontológie Prírodovedeckej fakulty Univerzity Komenského ako asistent a od roku 1969 ako odborný asistent. V roku 1971 získal titul RNDr.

Na radu profesora Andrusova sa venoval na Slovensku dovtedy nie veľmi známemu výskumu fosílnej fauny konodontov, čo využil pri zónovaní triasu a riešení paleogeografických problémov. V roku 1973 spolu s Heinzom Kozurom publikoval nové stratigrafické informácie o meliatskej jednotke, vtedy radenej ku gemeriku a preukázal tiež existenciu silického príkrovu. Pokračovanie výskumov viedlo k zisteniu, že meliatska jednotka je subdukčnou melanžou po uzavretí triasového oceánu, ktorý subdukoval v jure pri kimérskej kolízií. Objav tzv. Meliatskeho oceánu podstatne zmenil chápanie vzniku Vnútorných Západných Karpát. Tento fakt bol o to významnejší, že predchádzal jeho objaveniu v podstatne lepšie prebádaných Východných Alpách. Mock sa tiež podieľal aj na vymedzovaní pokračovania meliatskej jednotky v alpskej oblasti. Charizmatickým spôsobom prednášania, otvorenosťou a komunikatívnosťou vzbudzoval veľké sympatie študentov. Vychoval viac ako 20 diplomantov, z ktorých viacerí sa stali elitou jednej generácie slovenskej geológie.

V rokoch 1990 – 1994 vykonával funkciu vedúceho Katedry geológie a paleontológie na Prírodovedeckej fakulte Univerzity Komenského. Účastnil sa viac než 13 expedícií do krajín Ázie, Severnej Afriky, ale aj na Sicíliu či Island. Aktívne spolupracoval na výrobe filmov z týchto ciest. Ako predseda komisie na ochranu geologických javov SZOPK sa podieľal na zlepšení ochrany viacerých geologických objektov na Slovensku. V roku 1994, kvôli dezilúzií z pomerov v školstve odišiel z Prírodovedeckej fakulty, kde až do roku 1996 pôsobil iba ako externý pracovník. Dva semestre externe prednášal na univerzite v rakúskom Innsbrucku. Bol autorom alebo spoluautorom vyše 60 vedeckých publikácií, z ktorých bolo 25 uverejnených v zahraničných odborných časopisoch.

Tragicky zahynul pri výškových prácach na kostole v Modrom Kameni 22. augusta 1996.

Je po ňom pomenovaná ulica v Bratislavskej Mlynskej doline.

Referencie
----------

1. 1 2 3  Mišík, M. Aubrecht, R. 1996, *Pamiatke doc. RNDr. Rudolfa Mocka, CSc.* Mineralia Slovaca, Geo vestník 6, 28, s. 15.
2. 1 2  Hudecová, M. *Rudolf Mock, osobnosti geológie* [online]. infovek.sk, [cit. 2012-01-31]. Dostupné online. Archivované 2015-09-24 z originálu.

Externé odkazy
--------------

* Kompletný zoznam publikácii R. Mocka

Autoritné údaje: * SNK: 158830
* VIAF: 59554431
**Venera 15** (rus. Венера-15), bola sovietska planetárna sonda, ktorá v rámci programu Venera skúmala s pomocou radaru planétu Venušu. Let sa uskutočnil v roku 1983 a bol katalogizovaný v COSPAR pod označením 1983-053A.

Priebeh misie
-------------

Ako bolo vtedy obvyklé, na cestu k Venuši vypravili Sovieti dve identické sondy, Veneru-15 a Veneru-16. Štartovali krátko po sebe v rozmedzí piatich dní a vďaka tomu, že obe svoju úlohu splnili, ich výsledky sa dobre doplňovali (rovnako ako pri dvojici Venera-13 a 14 o dva roky skôr).

Sondu Veneru-15 vyniesla do vesmíru raketa Proton-K/D-1 z kozmodrómu Bajkonur 2. júna 1983. V októbri toho roku sa dostala na obežnú dráhu planéty a s pomocou radaru typu SAR začala preskúmavať podrobne povrch planéty. Na obežnej dráhe pracovala (spolu s Venerou-16) osem mesiacov. Misia bola veľmi úspešná, pomohla vytvoriť podrobnú mapu Venuše.

Konštrukcia
-----------

Išlo o kombináciu konštrukcií predchádzajúcich sond Venery-9 a 14. Sonda bola dlhá 5 metrov, v priemere 6 metrov a vážila 4 tony. Mala parabolickú anténu o priemere 140 cm pre radar SAR a druhú menšiu pre rádiové spojenie (navádzacie) s povrchom Venuše. Ďalej tu boli palivové nádrže a pohonné jednotky a počítač, ktorý došlé údaje skladal do výsledného obrazu. Sonda mala na stranách slnečné panely a ďalšiu parabolickú anténu pre spojenie so Zemou.

Zdroj
-----


|  |  |
| --- | --- |
| Portal | Portál slnečná sústavaKozmonautický portál |

*Tento článok je čiastočný alebo úplný preklad článku Veněra 15 na českej Wikipédii (číslo revízie nebolo určené).*

| * z
* d
* u
Program Venera |
| --- |
| 
* 1VA
* Venera-1
* Sputnik 19
* Sputnik 20
* Sputnik 21
* Kosmos-21
* Venera-1964A
* Venera-1964B
* Kosmos-27
* Venera-2
* Venera-3
* Kosmos-96
* Venera-1965A
* Venera-4
* Kosmos-167
* Venera-5
* Venera-6
* Venera-7
* Kosmos-359
* Venera-8
* Kosmos-482
* Venera-9
* Venera-10
* Venera-11
* Venera-12
* Venera-13
* Venera-14
* Venera-15
* Venera-16
* Venera-D

 |
**Vega 2** je jedna z dvoch sovietskych kozmických sond vypustených v rámci programu Vega, ktoré boli určené na výskum planéty Venuše a Halleyovej kométy. Bola vypustená 21. decembra 1984 z kozmodrómu Bajkonur v Kazachstane týždeň po sonde (dvojčati) Vega 1. V katalógu COSPAR bola označená ako 1984-128A.

Popis a vybavenie sondy
-----------------------

Vega 2 bola trojosovo stabilizovaná sonda. Konštrukcia bola odvodená od sond z programu Venera a bola zhodná, s konštrukciou sondy Vega 1. Základ konštrukcie tvorili nádrže s KPL pre systém orientácie, stabilizácie a korekcie dráhy, ku ktorým bol pripevnený toroidálny prístrojový úsek. Z boku boli slnečné panely a parabolická smerovaná anténa. Na strane k Slnku boli systémy astroorientácie. Vybavenie sondy bolo umiestnené na telese sondy (prístroje, ktoré nevyžadujú presnú orientáciu), na výklopných tyčiach (elektromagnetické prístroje) a tiež na plošine ASP-G (Č), ktorá bola vyrobená v Československu. Na prieskum Venuše bol určený aj zostupový modul (COSPAR 1984-128E) s pristávacím puzdrom a aerostatom, ktorý slúžil na prieskum Venušinej atmosféry.

**Vybavenie:**

* kamerový systém na snímkovanie Halleyovej kométy
	+ širokouhlá kamera (ohnisková diaľka 180 mm, svetelnosť f/3, zorné pole 3×4°)
	+ úzkouhlá kamera (ohnisková diaľka 1200 mm, svetelnosť f/5, zorné pole 48')
	+ sada 6 farebných filtrov k úzkouhlej kamere
	+ infračervený spektrometer IKS
	+ polohový detektor ADN
* iónový detektor prachu
* komplex na sledovanie plazmy
	+ neutrálny hmotový spektrometer
	+ hmotový spektrometer Plazmag
	+ vysokofrekvenčný analyzátor Époniche
	+ magnetometer
	+ analyzátor plazmových vĺn - na jeho vývoji sa podieľala ČSSR
* prachový hmotový spektrometer PUMA

Priebeh misie
-------------

Sonda bola vypustená 21. decembra 1984 z kozmodrómu Bajkonur v Kazachstane. V apríli 1985 sa pravidelne aktivovali prístroje na meranie medziplanetárneho priestoru a charakteristiky kometárnej hmoty. 13. júna 1985 sa od sondy oddelil zostupový modul určený na výskum Venuše. Potom sonda uskutočnila motorický manéver, ktorý ju naviedol na dráhu, ktorá míňala planétu vo vzdialenosti asi 39 000 km. Sonda Vega 2 začala s výskumom Halleyovej kométy 7. marca a dva dni potom, 9. marca 1986 prelietla sonda vo vzdialenosti 8 200 km od jadra kométy. Získala odtiaľ cez 700 snímkov z rozlíšením až 120 metrov. Posledné meranie kométy 1P/Halley sa uskutočnilo o dva dni neskôr. Potom sonda pokračovala vo výskume medziplanetárneho priestoru.

Obe sondy splnili svoju úlohu obdobným spôsobom, program Vega bol teda úspešný.

Pozri aj
--------

* Vega 1

Externé odkazy
--------------

* Web Space
* Web Kosmo

Zdroj
-----

*Tento článok je čiastočný alebo úplný preklad článku Vega 2 na českej Wikipédii.*


|  |  |
| --- | --- |
| Portal | Kozmonautický portál |
**Tatra T6C5** (podtyp električky **T6**) je model českej električky z druhej polovice 90. rokov 20. storočia.

Konštrukcia
-----------

T6C5 je pomerne netypická električka. Ide o obojsmerný štvornápravový motorový električkový vozeň vyvinutý pôvodne pre Spojené štáty, pre mesto New Orleans. Vozidlo je vybavené štyrmi dverami, vždy dvoma na jednej strane vozňovej skrine. Na oboch koncoch sú umiestnené kabíny vodiča. Inak konštrukčne vychádza z osvedčených typov Tatra T6A2 a Tatra T6A5. Elektrická výzbroj je typu TV14.

Do tohto typu je možné montovať podvozky, tak pre normálny rozchod koľají 1 435 mm, ako aj pre iné, neštandardné.

Prototyp
--------

Vozeň bez evidenčného čísla bol vyrobený v roku 1998. Po krátkych skúšobných jazdách v Prahe bol prevezený do New Orleans na neobvyklý rozchod koľajníc 1587,5 mm, kde skúšobne jazdil od roku 1999. Zákazník bol s vozidlom spokojný, ale potom, ako sa dozvedel o hospodárskych problémoch ČKD, stratil záujem. V roku 2001 bola električka premiestnená naspäť do Prahy.

Záujem o netypický vozeň prejavil podnik z Nemecka z mesta Strausberg, ktorý prevádzkuje električkovú dopravu na 6 km dlhej jednokoľajovej trati bez obratiska. Na nočnú prevádzku boli vozidlá Tatra KT8D5, ktoré sú v Strausbergu bežne v prevádzke, príliš veľké, preto podnik zakúpil električku T6C5. Po vybavení vozňu podvozkami so štandardným rozchodom a už druhých skúšobných jazdách v Prahe bol vozeň prevezený na miesto určenia, kde od roku 2003 jazdí pod evidenčným číslom 30.

Prevádzka
---------

V roku 1998 bol vyrobený jediný vozeň.

* **Česko** (Praha), **USA** (New Orleans) – skúšobná prevádzka
* **Nemecko** (Strausberg – od 2003 v prevádzke jeden vozeň)

Pozri aj
--------

* Typové označenie električiek ČKD

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra T6C5**

| * z
* d
* u
Električky Tatra vyrábané spoločnosťou ČKD v Prahe |
| --- |
| Štandardné (T) | 
* T1
* T2
* T3 (T3R
* T3RF)
* T4
* T5 (T5A5
* T5B6
* T5C5)
* T6 (T6A2
* T6A5
* T6B5
* T6C5)
* T7 (T7B5)

 |
| Kĺbové (KT, RT) | 
* K1
* K2
* KT4
* K5
* KT8D5 (KT8D5N)
* RT6 (RT6N1
* RT6S)
* RT8D5

 |
| Vlečné (B) | 
* B3
* B4
* B6A2

 |
| Ostatné (pre NDR) | 
* T2D
* B2D

 |
| Pozri aj: Typové označenie električiek ČKD |
Hormizd II. na minciach z čias jeho vládnutia
**Hormizd II.** bol perzský veľkokráľ z rodu Sásánovcov vládnuci v rokoch 302 – 309. Jeho otcom bol kráľ Narsé (vládol 293 – 302), synmi králi Ádhar Narsé a Šápúr II.; okrem nich sú známi ešte synovia Hormizd a Šápúr (neskorší kráľ Sakov) a niekedy k nim býva zaraďovaný aj budúci veľkokráľ Ardašír II. ktorého však časť autorov označuje za syna Šápúra II.

Hormizd, ktorý zdedil ríšu po svojom otcovi Narséovi, sa z politických dôvodov oženil s kušánskou princeznou. Za jeho vlády nedošlo k väčším bojom s Rimanmi, aj keď niektoré neskoršie pramene, napríklad dosť problematická Arbélska kronika, tvrdia opak. 

Z náboženského hľadiska bol Hormizd II. tolerantným panovníkom, a to aj voči kresťanom, perzekvovaným najmä za vlády Báhráma II. (276 – 293) – v každom prípade však neboli zaznamenané žiadne prenasledovania. Hormizdovo panovanie je veľmi slabo doložené prameňmi, viac informácií je k dispozícii až o dynastických zmätkoch po jeho smrti, ktoré na perzský trón vyniesli budúceho veľkého dobyvateľa Šápúra II. vtedy v dojčenskom veku; pri týchto nepokojoch bol najstarší kráľov syn Ádhar Narsé po krátkej vláde zosadený a ďalší syn Hormizd skončil vo väzení.

Externé odkazy
--------------

* Heslo v Encyclopaedia Iranica Archivované 2006-03-24 na Wayback Machine (po anglicky)

  


|  |
| --- |
| Hormizd II.**Sásánovci** |
| Vladárske tituly |
|
| Predchodca**Narsé** | **kráľ**302 – 309 | Nástupca**Ádhar Narsé** |
**Damokloidy** sú planétky podobné planétke 5335 Damocles a 1996 PW, ktoré majú dlhoperiodickú a vysoko excentrickú dráhu typickú pre kométy ako napríklad Kométa Halley, ale nemajú chvost ani kómu.

Predpokladá sa, že sú to jadrá komét typu Halleyovej kométy, ktoré stratili všetok prchavý materiál a tiež sa predpokladá, že majú pôvod v Oortovom oblaku. Túto hypotézu posilňuje aj skutočnosť, že množstvo objektov, o ktorých sa predpokladalo, že sú to Damokloidy, potom ukázalo kómu a boli potvrdené ako kométy: C/2001 OG108 (LONEOS), C/2002 CE10 (LINEAR), C/2002 VQ94 (LINEAR), C/2004 HV60 (Spacewatch) a je možné, že aj iné. Ďalším faktom, ktorý poukazuje na kometárny pôvod je, že niektoré Damokloidy majú retrográdne dráhy, na rozdiel od ostatných planétok.

Koncom roka 2005 bolo známych 25 Damokoidov. Ich priemer je v priemere 8 kilometrov. Pri štyroch z nich bolo odmerané albedo a zistilo sa, že patria medzi najtmavšie telesá v slnečnej sústave. Ich farba je červenkastá, nie však až taká červená ako farba mnohých telies Kuiperovho pásu alebo Kentaurov.


|  |  |
| --- | --- |
| Portal | Astronomický portálPortál slnečná sústava |

| * z
* d
* u
Malé telesá slnečnej sústavy |
| --- |
| 
* Vulkanoidy
* Blízkozemské planétky
* Pásmo planétok
* Trójania
* Kentauri
* Damokloidy
* Kométy
* transneptúnske objekty
	+ Kuiperov pás
	+ Rozptýlený disk
	+ Oortov mrak komét

 |
| **Iné telesá a oblasti**: Skupiny a rodiny planétok, Binárne planétky, mesiace planétok a slnečná sústava; **Kompletný zoznam**: Zoznam planétok |

| * z
* d
* u
Slnečná sústava |
| --- |
|  |
| 
* **Slnko**
* Merkúr
* Venuša
* Zem
	+ Mesiac
* Mars
* *Ceres*
* Jupiter
* Saturn
* Urán
* Neptún
* *Pluto*
	+ *Cháron*
* *Haumea*
* *Makemake*
* *Eris*

 |
| 
* planétky
* kométy
* mesiace
* Pásmo planétok
* Kuiperov pás
* transneptúnske telesá
* Oortov mrak komét
* slnečný vietor
* vznik a vývoj slnečnej sústavy
* dejiny výskumu slnečnej sústavy

 |
Schéma misie DART, impakt satelitu na asteroid 65803 Didymos
**Double Asteroid Redirection Test** (skratka **DART**) je prebiehajúca misia NASA, ktorej hlavným cieľom bol dopad sondy na povrch mesiačika Dimorfos potenciálne nebezpečnej blízkozemskej binárnej planétky 65803 Didymos s dôsledkom zmeny jeho obežnej dráhy. Tento experiment má overiť, či je možné týmto spôsobom odkláňať planétky a meteority z kolíznej dráhy so Zemou. Projekt DART je súčasťou overovania stratégii planetárnej obrany.

Sonda bola vynesená 24. novembra 2021 raketou Falcon 9 z Vandenbergovej leteckej základne v USA a 27. septembra 2022 o 01:14 SELČ (resp. 26. septembra 2022 23:14 UTC) s mesiacom úspešne kolidovala. NASA potvrdila úspešné odklonenie objektu. Ide tak o prvú úmyselnú zmenu pohybu nebeského objektu a ukážku technológie vychyľovania asteroidov v plnom rozsahu.

15 dní pred impaktom bol zo sondy uvoľnený sprievodný 6U cubesat LICIACube, zabezpečujúci zber dát a snímkovanie bezprostredne po impakte. V roku 2026 by potom k dvojplanétke mala doraziť európska sonda Hera, ktorá by ju mala ďalej podrobnejšie skúmať.

Schéma kooperácie impaktnej misie DART a monitorovacej misie AIDA
Pôvodný projekt uvažoval so spoluúčasťou ESA (projekt AIDA), ale ESA od projektu neskôr odstúpila.

Mesiac Dimorfos na snímke sondy DART 30 sekúnd pred impaktom

Referencie
----------

1. ↑  ČTK. NASA otestuje sondu, ktorá obráni Zem pred asteroidom. *Pravda* (Bratislava: Perex), 2019-05-17. Dostupné online [cit. 2021-08-22]. ISSN 1336-197X.
2. ↑  GOHD, Chelsea. *NASA launches DART asteroid mission to destroy a spacecraft to (potentially) save planet Earth* [online]. space.com, 2021-11-24, [cit. 2021-11-26]. Dostupné online.
3. ↑  ROULETTE, Joey. NASA Launches New Mission: Crash Into Asteroid, Defend Planet Earth. *The New York Time*, 2021-11-24. Dostupné online [cit. 2021-11-26].
4. ↑  GRIGGS, Mary Beth. *NASA just crashed a spacecraft into an asteroid to see what would happen* [online]. theverge.com, 2022-09-27, [cit. 2022-09-27]. Dostupné online.
5. ↑   *NASA Confirms DART Mission Impact Changed Asteroid’s Motion in Space* [online]. nasa.gov, 2022-10-11, [cit. 2022-10-13]. Dostupné online.
6. ↑  MAJER, Dušan. Dříve Didymoon, dnes Dimorphos. *Kosmonautix.cz* (Jihlava: Dušan Majer), 2020-06-24. Dostupné online [cit. 2021-11-26].
7. ↑  ESA - projekt AIDA (anglicky)

Pozri aj
--------

* 65803 Didymos
* planetárna obrana

Iné projekty
------------

Commons
* Spolupracuj na Commons Commons ponúka multimediálne súbory na tému **Double Asteroid Redirection Test**

Externé odkazy
--------------

* Oficiálna stránka

Zdroj
-----


|  |  |
| --- | --- |
| Portal | Portál slnečná sústavaKozmonautický portál |

* *Tento článok je čiastočný alebo úplný preklad článku DART na českej Wikipédii.*